Nicolo Barella segwit minn tliet clubs Ingliżi ll-player ta' nofs il-ground ta' Inter Nicolo Barella qed jiġi mħajjar sabiex ibiddel il-kampjonat fejn ikun qed jilgħab fejn mis-Serie A jmur jipparteċipa fil-Premier League Ingliż. Fil-fatt tliet clubs kbar Ingliżi kitbu uffiċjalment lil Inter għal dan il-player u dawn huma Manchester United, Liverpool u Arsenal, li qed jittamaw li f'Jannar jew forsi fis-sajf ikunu jistgħu jakkwistaw il-firma ta' dan il-player. Attenti wkoll għal dak li qed jiġri huma Atletico Madrid minn Spanja li wkoll qed iżommuh fil-lista tax-xewqat tagħhom. Kien is-sit uffiċjali ta' Inter li ħareġ b'din l-aħbar. Barella għandu 23 sena u ngħaqad man-Nerazzurri fl-istaġun li għadda. Huwa lagħab 34 partita u skorja goal wieħed biss.